Ja ma usun, et just sellel alal saab aidata vaimuteadus. Oma kursusel tahangi rääkida  just sellest vaimuteaduse abist pedagoogikale. Ma ei arva, et pedagoogikateaduse põhimõtted vajavad reformatsiooni. Ma usun aga, et kui neid õigeid põhimõtteid tõesti praktikas kasutada, siis on hädavajalik neid elustada nii, et need oleksid täidetud sellest, mida suudab anda ainult vaimuteadus. Olgu siis kasvatuses tegemist üksikjuhtumiga või kogu suure klassiga. Vaimuteadus tahab pääseda kõigisse kaasaegse teadusliku tunnetuse valdkondadesse. Vaimuteadus on midagi, mis peab värskendama kõike, mille poole  püüdleb meie aja kultuur. See kultuur, mis on siiski võrsunud materialismist ja mis sisaldab endas just 19. saj. teise poole materialismi. Kuid paljud inimesed arvavad täna, et meie aja kultuur hakkavat juba liikuma idealismi suunas. Võib peaaegu öelda, et kõik inimese vaimutegevuse, tema kultuurialase tegevuse harud on omandanud oma praeguse kuju läbi kaasaegse materialistliku mõttelaadi. Mitte kõikjal pole see materialistlik mõttelaad ilmnenud ühtmoodi kahjustavalt. Kõige kahjulikumal viisil mõjub  materialism tõenäoliselt kasvatuses.